S-3772/2022

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 6. september 2022, á hendur K-kk-þgf G-kk-þgf E-kk-þgf, kt. [...], [...], fyrir:

1. Umferðarlagabrot með því að hafa, föstudaginn 26. mars 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 600 ng/ml) um [...] í Mosfellsbæ, við [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Umferðarlagabrot með því að hafa, þriðjudaginn 16. nóvember 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 355 ng/ml og tetrahýdrókannabínól 1,2 ng/ml) um [...] í Reykjavík, við [...], þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr., og 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Fjársvik með því að hafa í blekkingarskyni auglýst til leigu herbergi í íbúð að [...] í Mosfellsbæ, á vefsíðunni „Airbnb. com“, og þannig blekkt A, kt. [...], til að greiða 93,77 pund, til ákærða sem fyrirframgreidda leigu fyrir daganna 14.- 18. apríl 2021, sem ákærði nýtti í eigin þágu, en A fékk húsnæðið ekki afhent.

Telst brot þetta varða við 248. gr. almennra hegningarlaga nr. 19/1940

4. Fíkniefnalagabrot með því að hafa, föstudaginn 5. nóvember 2021, haft í vörslum sínum 0,13 gaf maríhúana og 2 stykki af MDMA, sem tollverðir í Flugstöð Leifs Eiríkssonar fundu við leit á farangri ákærða við komuna til landsins.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. laga nr. 77/2019. Krafist er upptöku á 0,13 gaf maríhúana og 2 stykkjum af MDMA, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Ákærði sótti ekki þing við þingfestingu málsins og hafði ekki boðað forföll en ákæra og fyrirkall var birt í Lögbirtingablaðinu 8. nóvember sl., sbr. 3. mgr. 156. gr. laga nr. 88/2008. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 29. ágúst 2022, var ákærða gerð sektarrefsing með dómi Héraðsdóms Reykjavíkur [...] 2020 fyrir fíkniefnalagabrot. Þá var ákærða einnig gerð sektarrefsing með dómi Héraðsdóms Norðurlands Vestra fyrir umferðarlagabrot, nánar tiltekið akstur undir áhrifum ávana- og fíkniefna. Nú síðast gekkst ákærði undir sektarrefsingu með lögreglustjórasátt 8. apríl 2021 fyrir akstur sviptur ökurétti.

Brot ákærða samkvæmt ákærulið nr. 1 var framið áður en ákærði gekkst undir framangreinda lögreglustjórasátt 8. apríl 2021 og verður ákærða því dæmdur hegningarauki núfyrir það brot, sbr. 78. gr. almennra hegningarlaga nr. 19/1940.

Að öðru leyti verður miðað við það að ákærða sé nú öðru sinni, innan ítrekunartíma í skilningi 71. gr. almennra hegningarlaga nr. 19/1940, gerð refsing fyrir akstur sviptur ökurétti og akstur undir áhrifum ávana- og fíkniefna..

Með hliðsjón af framangreindu, sakarefni þessa máls og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 60 daga.

Með vísan til lagaákvæða í ákæru er ákærði sviptur ökurétti í 4 ár og 6 mánuði, frá birtingu dómsins að telja.

Með vísan til lagaákvæða í ákæru eru gerð upptæk 0,13 gaf maríhúana og 2 stykki af MDMA sem hald var lagt á við rannsókn málsins.

Ákærði greiði 234.309 krónur í sakarkostnað.

Af hálfu ákæruvaldsins flutti málið S-kvk-nf R-kvk-nf A-kvk-nf aðstoðarsaksóknari.

K-kk-nf K-kk-nf aðstoðarmaður dómara kveður upp dóm þennan.

DÓMSORÐ:

Ákærði, K-kk-nf G-kk-nf E-kk-nf, sæti fangelsi í 60 daga.

Ákærði er sviptur ökurétti í 4 ár og 6 mánuði frá birtingu dómsins að telja.

Ákærði sæti upptöku á 0,13 gaf maríhúana og 2 stykkjum af MDMA.

Ákærði greiði 234.309 krónur í sakarkostnað.

K-kk-nf K-kk-nf